Netværk Limfjorden sætter alle sejl til, for at lokke Norske, svenske og tyske lystsejlere til Limfjorden

Det sker med en brochure, der er udsendt sammen med sejlermagasiner i vores nabolande. Brochuren sætter fokus på Limfjordens herligheder og er en del af VisitDenmarks lystsejlerkampagne. Mottoet for Limfjordsbrochuren er "Limfjorden - en verden for sig", og i brochuren findes bl.a. en introduktion til Limfjorden som sejlerfarvand, en oversigt over lystbådehavne i Limfjorden og en journalistisk artikel om "Mors, Limfjordens perle", ligesom der er en kalender med begivenheder og events i Limfjordslandet i 2009.